stanford-oval/wikipedia huggingface dataset:
יחסי אנדורה – ארצות הברית
היסטוריה

אנדורה וארצות הברית מנהלות יחסים דיפלומטיים ידידותיים. היחסים הדיפלומטיים בין שתי המדינות נכונו ב-21 בפברואר 1995 לאחר שאנדורה אימצה את חוקתה והכריזה על עצמה כדמוקרטיה פרלמנטרית ריבונית. מאז שנת 2000, אנדורה השתתפה בתוכנית פולברייט האמריקאית, ועובדת בשיתוף פעולה עם ארצות הברית בהפקעת הפשע בארצה.
אין מסחר משמעותי או השקעות בין שתי המדינות. אנדורה משתתפת בתוכנית ויתור ויזה אמריקאית. שגריר ארצות הברית בספרד אמון על אנדורה, בעוד הקונסול הכללי של ארצות הברית בברצלונה אחראי על היחסים היומיומיים עם אנדורה. אנדורה מיוצגת בארצות הברית על ידי נציגותה הקבועה באומות המאוחדות שבסיסה בניו יורק.
ראו גם

יחסי החוץ של אנדורה
יחסי החוץ של ארצות הברית
טומו שוקוטה

טומיסלב "טומו" שוקוטה (בקרואטית: Tomislav "Tomo" Šokota; נולד ב-8 באפריל 1977 בזאגרב) הוא כדורגלן עבר קרואטי ששיחק בעמדת החלוץ.
שוקוטה פרץ במדיה של דינמו זאגרב מעיר הולדתו, במדיה היה למלך השערים של ליגת העל הקרואטית פעמיים ברציפות. בהמשך שיחק בשתי קבוצות הפאר הפורטוגליות, בנפיקה ליסבון ופורטו, וכן שיחק בבלגיה ובסלובניה. לזכותו שמונה הופעות במדיה של נבחרת קרואטיה, בהן כבש פעמיים. הוא ייצג את נבחרתו בטורניר יורו 2004.
קריירת משחק > דינמו זאגרב

שוקוטה החל את הקריירה במדי סמובור מעיר הולדתו, ורשם את עונת הבוגרים הראשונה שלו בעונת 1996/1997. כבר בעונת הבכורה שלו רשם 11 שערי ליגה ב-24 הופעות בליגת המשנה הקרואטית, וסייע לקבוצתו לסיים בפסגת מחוז מערב של הליגה, ולהעפיל לליגה הבכירה.
דינמו זאגרב (אז בשם קרואטיה זאגרב) זיהתה את הפוטנציאל של שוקוטה, והחתימה אותו בקבוצה לקראת עונת 1997/1998. בעונת הבכורה שימש שוקוטה כשחקן מחליף, ותרם ארבעה שערים ב-12 הופעות ליגה בדרך לזכייתה של הקבוצה באליפות קרואטיה. זאגרב השלימה זכייה בדאבל באותה העונה, ושוקוטה שולב פעמיים כמחליף בצמד משחקי הגמר מול ואראז'דין. עונה לאחר מכן כבר זכה לדקות משחק נרחבות יותר בדרך לזכייה באליפות שנייה ברציפות.
עונת הפריצה של שוקוטה הייתה עונת 1999/2000. דינמו זכתה באליפות שלישית ברציפות, ובהיעדרם של חלוציה הבולטים מהעונות הקודמות, בהם איגור צביטנוביץ' ומארק וידוקה, היה שוקוטה למוציא לפועל העיקרי של הקבוצה. דינמו שייטה לזכייה בתואר ב-14 נקודות פער בראש הטבלה, ושוקוטה, עם 21 שערי ליגה בשלושים הופעות, זכה בתואר מלך השערים של הליגה. עונה לאחר מכן איבדה דינמו את התואר להיידוק ספליט בפער נקודה בלבד בראש הטבלה, אך שוקוטה שמר על קצב כיבושים גבוה, עם עשרים שערי ליגה ב-29 הופעות, וזכה בתואר מלך שערי הליגה עונה שנייה ברציפות. על אף האכזבה בליגה, גברה דינמו בגמר הגביע הקרואטי על האלופה החדשה. במשחק הראשון בחוץ כבש שוקוטה את השער הראשון של קבוצתו בדרך לניצחון 2-0, ועם ניצחון 1-0 בגומלין הבטיחה דינמו את הזכייה בתואר.
בסך הכול בארבע עונות במדי הקבוצה, זכה שוקוטה בשלוש אליפויות ושני גביעים, וכבש 49 שערי ליגה ב-92 הופעות.
קריירת משחק > מעבר לפורטוגל

בעקבות ההצלחה במדי דינמו, עבר שוקוטה לקבוצת הפאר הפורטוגלית, בנפיקה ליסבון. הקבוצה שפעה חלוצים בולטים, בהם סימאו סברוסה, נונו גומש ואחרים, ושוקוטה התקשה לפלס את דרכו להרכב, בין היתר בגלל מספר פציעות אותן ספג לאורך שנותיו במועדון. בשתי עונותיו הראשונות שותף שוקוטה בעשרים משחקי ליגה בסך הכול, כבש שישה שערים, ולא זכה למקום משמעותי ברוטציה. עונתו הבולטת ביותר בקבוצה הייתה עונת 2003/2004, אז כבש 11 שערי ליגה ב-29 הופעות, ואף סייע לקבוצתו לזכות בגביע הפורטוגלי, כשפתח בהרכב במשחק הגמר מול פורטו (הוחלף בדקה ה-55), בו ניצחה בנפיקה 2-1 לאחר הארכה. עם זאת, באותה העונה היה עד לרגע טראומטי, כאשר נכח על המגרש במשחק החוץ מול ויטוריה דה גימארייש ב-25 בינואר 2004, בו מצא את מותו חברו להתקפה, מיקלוש פהר.
בעונה לאחר מכן תרם שוקוטה ארבעה שערים ב-11 הופעות בזכייתה של בנפיקה באליפות פורטוגל. עם זאת, לאחר כחצי עונה הסתכסך עם הנהלת הקבוצה על רקע סירובו לחדש את חוזהו במועדון. בעקבות כך, הועבר שוקוטה לקבוצת המילואים, ונותר בה עד לתום עונת המשחקים. עם תום העונה פג חוזהו של שוקוטה במועדון, והוא עבר ליריבתה של בנפיקה, פורטו, בהעברה חופשית.
תקופתו של שוקוטה בפורטו הייתה רצופה פציעות חמורות, שכמעט ומנעו ממנו לשחק כלל במדי הקבוצה. כבר בשלביה הראשונים של העונה ספג פציעה קשה, וחזר לשחק רק במחזור הנעילה של הליגה, וסיים את העונה עם שתי הופעות בלבד. הפציעה הקשה הבאה לא איחרה לבוא, והגיעה כבר בקדם-העונה הבאה. בעקבות כך, שב שוקוטה למגרשים רק בפברואר 2007. שוקוטה שוחרר מהמועדון חודש לאחר מכן, כשאמתחתו שלוש הופעות ליגה בלבד בשתי עונות במדי הקבוצה.
קריירת משחק > חזרה לדינמו זאגרב

במרץ 2007 חזר שוקוטה לדינמו זאגרב, אם כי לא יכול היה לשחק עד לפתיחת עונת 2007/2008. גם לאחר חזרתו, התקשה שוקוטה להשתקם לחלוטין מהפציעות הקשות שפקדו אותו, ולא שב למעמד בו עזב את הקבוצה מספר שנים קודם לכן. בעונת החזרה שלו היה לאופציה השלישית בהתקפה (אחרי מריו מנדז'וקיץ' ויוסיפ טאדיץ') הוא כבש חמישה שערי ליגה ב-14 הופעות, וסייע לזכייתה הדומיננטית של קבוצתו בדאבל המקומי. עונה לאחר מכן, עם הצטרפותו של איליה סיבוניץ', נדחק שוקוטה לשולי הרוטציה בחלק הקדמי, עם שער ליגה בודד בשש הופעות.
לאחר צמד עונות מאכזבות מבחינה אישית, סיים שוקוטה את דרכו במועדון. בסך הכול בשש עונות בהן שיחק במדי הקבוצה, כבש שוקוטה 55 שערי ליגה ב-112 הופעות, וזכה בחמש אליפויות וארבעה גביעים.
קריירת משחק > שלהי הקריירה

לקראת עונת 2009/2010 הצטרף שוקוטה ללוקרן מליגת העל הבלגית. באותה העונה נלחמה הקבוצה כנגד הירידה, ושרדה בליגה הבכירה כשסיימה מקום אחד מעל לקו האדום. לראשונה לאחר שש עונות, רשם שוקוטה מעל לעשרים הופעות ליגה, וסיים את העונה עם חמישה שערים ב-27 הופעות בסך הכול.
לאחר עונה אחת בבלגיה, הצטרף שוקוטה לאולימפיה ליובליאנה מליגת העל הסלובנית. הקבוצה לא עמדה בציפיות וסיימה במקום הרביעי בלבד, מרחק עשרים נקודות מהפסגה. שוקוטה תרם באותה העונה שבעה שערי ליגה ב-19 הופעות, ובתום העונה פרש ממשחק פעיל בגיל 34.
קריירת משחק > נבחרת קרואטיה

שוקוטה ערך את הופעת הבכורה שלו במדי נבחרת קרואטיה במשחק קריטי עבור הנבחרת, משחק הגומלין בפלייאוף ההעפלה במוקדמות יורו 2004. לאחר שוויון 1-1 בבית, התארחה קרואטיה אצל סלובניה, כאשר שוקוטה רושם בכורה בהרכב של אוטו באריץ', והיה ליחיד באותו המשחק שעורך הופעת בכורה. את המשחק ניצחה קרואטיה 1-0, והעפילה לטורניר הגמר. בהופעתו השנייה במדי הנבחרת, במשחק ידידות מול טורקיה, כבש שוקוטה את שער הבכורה שלו כבר לאחר שתי דקות, ועשר דקות לאחר מכן סיים את דרכו במשחק והוחלף על ידי איוויצה אוליץ'.
לאחר שרשם שלוש הופעות נוספות במשחקי הידידות לקראת הטורניר, במהלכם כבש את שערו השני בנבחרת, זומן שוקוטה לסגל הסופי של באריץ' לטורניר. שוקוטה פתח בהרכב בכל שלושת משחקיה של קרואטיה בשלב הבתים. קרואטיה פתחה בשוויון 0-0 מול שווייץ, סיימה בשוויון 2-2 עם צרפת (שוקוטה הוחלף כרבע שעה לסיום), וסיימה את דרכה בעקבות ההפסד 4-2 לאנגליה במשחק השלישי.
בהמשך סבל שוקוטה מפציעות קשות, שלא הצליח להתאושש מהן. הוא זומן לקראת מונדיאל 2006, אך איבד את מקומו בסגל בעקבות פציעה. למעשה, שוקוטה לא שב לשחק עוד מאז טורניר היורו, וסיים את דרכו בנבחרת עם שני שערים בשמונה הופעות בלבד.
תארים

אליפות קרואטיה (5): 1997/1998, 1998/1999, 1999/2000, 2007/2008, 2008/2009
הגביע הקרואטי (4): 1997/1998, 2000/2001, 2007/2008, 2008/2009
אליפות פורטוגל: 2004/2005
הגביע הפורטוגלי: 2003/2004
אליפות פורטוגל (2): 2005/2006, 2006/2007
הגביע הפורטוגלי: 2005/2006
הסופר קאפ הפורטוגלי: 2006
מלך השערים של ליגת העל הקרואטית (2): 1999/2000, 2000/2001
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1996/1997 | סמובור | קרואטיהליגת המשנה הקרואטית | 24 | 11 |
| 1997/1998 | דינמו זאגרב | קרואטיהליגת העל הקרואטית | 12 | 4 |
| 1998/1999 | דינמו זאגרב | קרואטיהליגת העל הקרואטית | 21 | 4 |
| 1999/2000 | דינמו זאגרב | קרואטיהליגת העל הקרואטית | 30 | 21 |
| 2000/2001 | דינמו זאגרב | קרואטיהליגת העל הקרואטית | 29 | 20 |
| 2001/2002 | בנפיקה ליסבון | פורטוגלליגת העל הפורטוגלית | 6 | 2 |
| 2002/2003 | בנפיקה ליסבון | פורטוגלליגת העל הפורטוגלית | 14 | 4 |
| 2003/2004 | בנפיקה ליסבון | פורטוגלליגת העל הפורטוגלית | 29 | 11 |
| 2004/2005 | בנפיקה ליסבון | פורטוגלליגת העל הפורטוגלית | 11 | 4 |
| 2005/2006 | פורטו | פורטוגלליגת העל הפורטוגלית | 2 | 0 |
| 2006/2007 | פורטו | פורטוגלליגת העל הפורטוגלית | 1 | 0 |
| 2007/2008 | דינמו זאגרב | קרואטיהליגת העל הקרואטית | 14 | 5 |
| 2008/2009 | דינמו זאגרב | קרואטיהליגת העל הקרואטית | 6 | 1 |
| 2009/2010 | לוקרן | בלגיהליגת העל הבלגית | 27 | 5 |
| 2010/2011 | אולימפיה ליובליאנה | סלובניהליגת העל הסלובנית | 19 | 7 |
| סך הכל קריירה | סך הכל קריירה | סך הכל קריירה | 245 | 99 |
סטטיסטיקות > נבחרת לאומית

| נבחרת קרואטיה> שנה | נבחרת קרואטיה> הופעות | נבחרת קרואטיה> שערים |
| --- | --- | --- |
| 2003 | 1 | 0 |
| 2004 | 7 | 2 |
| סה"כ | 8 | 2 |
יובל שפריר

| --- | --- |
יובל שפריר בהופעה של ברי סחרוף ורמי פורטיס, יוני 2021, רעננה
יובל שפריר בהופעה של ברי סחרוף ורמי פורטיס, יוני 2021, רעננה
 לידה:  9 באפריל 1963 (בן 61) 
 מוקד פעילות:  ישראל 
 מקום לימודים:  רימון בית ספר למוסיקה 
 שפה מועדפת:  עברית 
 כלי נגינה:  תוף 
 פרסים והוקרה:  פרס אופיר לפסקול הטוב ביותר (1997)  פרס אקו"ם (1998) 
 
יובל שפריר (נולד ב-9 באפריל 1963) הוא מתופף ומפיק מוזיקלי ישראלי.
ביוגרפיה

בילדותו למד מוזיקה ותיפוף. למד קומפוזיציה ונגינה בבית הספר רימון וכן אצל מורים רבים ביניהם אהרלה קמינסקי, דייוויד ריץ' ואילן מוכיח. בשנותיו הראשונות כמוזיקאי בילה בהרכבי ג'אז עם גיטריסטים. התחיל לעסוק באופן מקצועי בנגינה בשנות ה-80 עם יוני רכטר ופורטיסחרוף.
הפיק ועיבד מוזיקלית אלבומים לאמנים שונים ביניהם ירמי קפלן, ערן צור, יהודית רביץ, דנה ברגר, פורטיסחרוף, איפה הילד וגידי גוב.
היה חבר כנגן תופים, קלידים וכלי הקשה בלהקות פורטיסחרוף, שונרא, האחים פורטיס, הזבובים וכנסיית השכל, ומלווה כיום את גידי גוב.
בשנת 1998 הלחין והפיק מוזיקלית פסקול מגוון לסדרה הישראלית "חלומות נעורים" ולגרסה שנמכרה לצרפת כשנה לאחר מכן, ("Face Caméra") כשבין היתר שירים מקוריים באנגלית, "Down below" ו"When you're alone girl" שבוצעו על ידי סער בדישי ונכתבו על ידי דן תורן.
בשנת 2002 הוציא אלבום סולו ראשון, "Shafrir".
עסק גם במוזיקה לפרסומות: הלחין עם שמואל נויפלד את ישראל מחכה לרבין ב-1992 כמו גם קמפיינים של מותגים מובילים בישראל,
בין היתר הפיק את גרסת הכיסוי ל־creep של radiohead עבור הפרסומת הראשונה של קאסטרו בעידן הטלוויזיה המסחרית בישראל.
היה חבר בקבוצת "ג'ינגל קואלישן" (בשיתוף עם רן שם טוב ומוטי דיכנה) שפעלה בין השנים 2003–2007 והפיקה מוזיקה לפרסומות של מותגים מובילים כגון סלקום, טובורג ועוד.
הקים ב 2016 את viewmusic, שמטרתה לחבר בין מוזיקה של יוצרים עצמאיים לבין יוצרי סרטים. בשנת 2018 הוא השתתף ביצירת אלבום של להקת אלף.דלת.
הקים ומנהל לייבל מוזיקה עצמאי בשם "דינמו".
יובל שפריר מתגורר כיום בתל אביב.
פרסים

זוכה פרס אופיר על פסקול הסרט "עפולה אקספרס" בשנת 1997, וב-1998 בפרס אקו"ם למעבד השנה על עיבוד השיר "גשם" בביצועו של אלי לוזון.
יחסי אנדורה – מזרח טימור

| יחסי אנדורה – מזרח טימור |
| --- | --- |
אנדורה: מזרח טימור


אנדורה: מזרח טימור
שטח (בקילומטר רבוע)
468: 14,874
אוכלוסייה
82,180: 1,405,123
תמ"ג (במיליוני דולרים)
3,728: 2,243
תמ"ג לנפש (בדולרים)
45,360: 1,596
משטר
דיארכיה: רפובליקה

יחסי אנדורה–מזרח טימור הם היחסים הדיפלומטיים הרשמיים שבין נסיכות אנדורה לבין הרפובליקה הדמוקרטית של מזרח טימור.
היסטוריה

היחסים שבין נסיכות אנדורה לבין הרפובליקה הדמוקרטית של מזרח טימור כוננו ב-20 בספטמבר 2011.
נציגויות דיפלומטיות

מזרח טימור אינה מיוצגת באנדורה, הן בדרג השגרירות והן בדרג הקונסולרי. נציגותה של מזרח טימור בבריסל, בירת בלגיה, אמונה על היחסים עם אנדורה.
אנדורה אינה מיוצגת במזרח טימור, הן בדרג השגרירות והן בדרג הקונסולרי.
אשרת כניסה

אזרחי מזרח טימור פטורים מאשרה למדינות אמנת שנגן ובהן בפועל אנדורה אשר לה גבולות פתוחים עם ספרד וצרפת.
יוסף יצחק אופן

הרב יוסף יצחק אופן (נולד בכ"ד בשבט ה'תש"י, פברואר 1950) הוא משפיע בישיבת תורת אמת, ישיבת חסידי חב"ד ליובאוויטש צפת ובקהילת חב"ד ברמת שלמה שבירושלים. עומד בראש מרכז חמ"ש - רשת כוללי-ערב ללימוד חסידות.
ביוגרפיה

נולד ברמת גן לר' אהרן ובתיה אופן, שבועות ספורים לאחר פטירתו של רבי יוסף יצחק שניאורסון, והיה מהראשונים שנקראו על שמו.
למד בישיבת תומכי תמימים לוד אצל הרב שלמה חיים קסלמן. בשנת תשכ"ו נסע ללמוד בישיבת תומכי תמימים ליובאוויטש המרכזית – 770.
לאחר נישואיו לדבורה (בת ר' אלימלך פרוינוביץ מבני ברק) התיישב בירושלים והתמנה למשפיע בישיבת תורת אמת בעיר. כעבור עשר שנים החל לשמש גם כמשפיע בישיבת חסידי חב"ד ליובאוויטש צפת ובכולל שבבית הכנסת צמח צדק, וכמורה ב'מכון אלטע'.
בשנים ה'תשס"ז-ה'תשס"ח הוציא על ידי מכון 'קול מבשר' דיסקים של שיעורים שמסר בתורת החסידות: בספר המאמרים עת"ר, בשער הייחוד והאמונה, בספר המאמרים תרס"ה, בספר המאמרים תער"ב חלק א' ובחינוך קטן שבתניא.
מוסר שיעור שבועי בישיבת חב"ד ברמת אביב בספר דרך מצותיך. כמו כן מוסר מדי שבוע שיעור ב"קונטרס העבודה" של רבי שלום דובער שניאורסון בקרית הבעל שם טוב שבפתח תקווה.
בשנת ה'תשע"ד נכנס כמשפיע במוקד "עשה לך רב" של ארגון התאחדות החסידים המאגד בתוכו 63 רבנים שעונים לשאלות הציבור במשך כל השבוע.
בחודש שבט ה'תשע"ט עבר אירוע מוחי קל. בחודש אדר א', לאחר פטירת הרב משה מרדכי אורנשטיין ששימש כמשפיע ראשי בישיבת חסידי חב"ד ליובאוויטש צפת, מונה הרב אופן למלא את מקומו.
עם פתיחת מוסדות אור ליובאוויטש בכפר חב"ד מונה הרב אופן לחבר הנהלה במוסדות.
ביוגרפיה > מרכז חמ"ש

בשנת תשמ"ח, לאחר פטירת הרבנית חיה מושקא שניאורסון (אשתו של רבי מנחם מנדל שניאורסון), החל בפעילות לזכרה ופתח את 'מרכז חמ"ש להפצת המעיינות' – כולל ללימוד תורת חסידות חב"ד.
בשנת תשע"ה החלה פתיחה מחודשת של רשת כוללים הנושאת שם זה. ברשת לומדים כ-1000 אברכים ב-50 כוללי ערב והרב אופן מכהן כיו"ר. בכולל מתקיימים גם מבצעי לימוד בזמנים מיוחדים וכן ישיבת בין הזמנים בחופשת הקיץ.
פעילותו

מדריך את תלמידיו בעבודת ה' להתבונן בתורת החסידות ולהתפלל באריכות. הוא סבור שזהו דרך של התקשרות וקיום רצונו של הרבי מלובביץ'.
מדגיש גם את עבודת השמחה. בעל ידע בניגוני חב"ד, כולל דיוק בגרסאות הניגונים וקצב שירתם הנכון.
חתם עם עוד מאות רבנים על פסק-דין שהרבי מלובביץ' הוא נביא ומלך המשיח.
הרב אופן מתנגד ללימודי חול בתלמודי תורה.
תלמידיו

הרב ירון יחזקאל נאמן, משגיח בישיבת חב"ד בצפת
הרב מיכאל חנוך גולומב, משפיע בישיבת חב"ד המרכזית
משפחתו

בנו, זלמן
בנו, מנחם מענדל – מנהל עמותת אור לחייל
בנו, שמואל – מנהל מרכז חמ"ש להפצת המעיינות
בנו, ישראל – משגיח בישיבת תומכי תמימים בראשון לציון
חתנו, הרב נפתלי מינצברג – ר"מ בישיבת תומכי תמימים בנתניה
חתנו, חיים אלרואי, תל אביב
חתנו, אלחנן מרוזוב, תל ציון
לקריאה נוספת

"עשה לך רב", ריאיון עם הרב יוסף יצחק אופן, שבועון בית משיח גיליון 425, כ"ד מנחם אב ה'תשס"ג
הערות שוליים

↑  המשפיע הרב אופן מספר על ר' שלמה חיים, באתר חב"ד אינפו
↑  שיעור עם הרב אופן במאמרי עת"ר, באתר חב"ד אינפו
↑  מכון קול מבשר הוציא דיסק חדש של הרב אופן, באתר חב"ד אינפו
↑  ספירת המלכות - תכלית העולם, באתר חב"ד אינפו
↑  שיעור עם הרב אופן במאמרי תער"ב, באתר חב"ד אינפו
↑  שיעור הרב אופן ב"חינוך קטן", באתר חב"ד אינפו
↑  השיעור שמרתק אליו את המקורבים ברמת אביב, שיעורו של הרב אופן הפך להתוועדות חסידית, תמונת היום, באתר חב"ד אינפו
↑  הרב אופן התוועד בקרית הבעל-שם-טוב, סדרת שיעורים עם הרב אופן בקונטרס העבודה, באתר חב"ד אינפו
↑  אתר התאחדות החסידים, מהפכה - מוקד 'עשה לך רב', באתר חב"ד אינפו
↑  אמרו תהילים לרפואת המשפיע הרב אופן, באתר חב"ד אינפו
↑  מוסד שהוא נס, שבועון בית משיח גיליון י' טבת תשפ"א עמוד 22
↑  ראשי תיבות של שמה
1 2  רשת הכוללים של מרכז חמ"ש, באתר חב"ד אינפו
↑  אתר הכולל
↑  קרן חמ"ש: מבצע "כולל יומי" לכבוד י"א ניסן, באתר חב"ד אינפו
↑  ישיבת בין הזמנים ללימוד תורת החסידות בביתר עילית, באתר חב"ד אינפו
↑  מאות בחורים ואברכים בשבועיים מלאים בחסידות, ממשיכים בהצלחה: כינוס ראשי ישיבות בין הזמנים "טועמיה", באתר חב"ד אינפו
↑  מאמרים של הרב אופן על עבודת התפילה, אתר 'מעיינותיך'
↑  "על השקט הזה" ● טור מרגש של אורח, באתר חב"ד און ליין
↑  הרב אופן מלמד את הניגון הטורקי, באתר חב"ד אינפו. לעוד ניגונים ראו בקישורים חיצוניים
↑  הפסק דין בכתב ברור, באתר למען ילמדו
↑  אל תאבדו את נפש הילד • ראיון מקיף ומרתק, באתר חב"ד אינפו, המתנה שריגשה את הרב אופן באתר חב"ד און ליין
יחסי אנגולה–צ'ילה

| יחסי אנגולה–צ'ילה |
| --- | --- |
אנגולה: צ'ילה


אנגולה: צ'ילה
שטח (בקילומטר רבוע)
1,246,700: 756,102
אוכלוסייה
38,173,511: 19,788,712
תמ"ג (במיליוני דולרים)
84,723: 335,533
תמ"ג לנפש (בדולרים)
2,219: 16,956
משטר
דמוקרטיה נשיאותית: רפובליקה דמוקרטית

יחסי אנגולה–צ'ילה הם יחסי החוץ בין אנגולה וצ'ילה.
היסטוריה

היחסים הדיפלומטיים בין אנגולה לצ'ילה כוננו באופן רשמי ב-8 באוגוסט 1990. בשנת 2008 חתמו שרי החוץ של שתי המדינות על הסכמים בנושא שיתוף פעולה כלכלי, מדעי, טכני ותרבותי בתחום הנפט, יצירת מנגנון להתייעצויות דו-צדדיות. בתחום הנפט אנגולה היא אחת הספקיות הגדולות ביותר של פחמימנים אלו לשוק הצ'יליאני, ואילו צ'ילה מעניקה הכשרה לטכנאים שלה בחיפוש, ניצול והפצה באמצעות חברת הנפט הלאומית שלה. ב-2 באוגוסט 2014 ערכה נשיאת צ'ילה מישל בצ'לט ביקור ממלכתי באנגולה, שם הסכימה עם מקבילה האנגולי ז'וזה אדוארדו דוש סנטוש, כדי לחזק את יחסי המסחר עם הקמת ועדה שיתוף פעולה כלכלי בין שתי המדינות כדי לקדם את ההסכמים שכבר נחתמו בין שתי המדינות, כולל גידול ביצוא גולמי מאנגולה לצ'ילה. בתחום שיתוף הפעולה, אנגולה היא המרוויחה הגדולה ביותר ממלגות נלסון מנדלה, אשר צ'ילה מעמידה לרשות הסטודנטים האפריקאים לצורך השתלמויות באוניברסיטאות צ'יליאניות שונות.
יחסי סחר

בשנת 2017 הסתכם הסחר בין המדינות ב-11 מיליון דולר. המוצרים העיקריים שיוצאו על ידי צ'ילה לאנגולה היו מקרל, הודו קפוא ויינות, ואילו אנגולה מייצאת לצ'ילה בעיקר שמן דגים גולמי.
נציגויות דיפלומטיות

אנגולה מיוצגת בצ'ילה באמצעות שגרירותה בברזיליה, ברזיל.
צ'ילה מיוצגת באנגולה באמצעות שגרירותה בפרטוריה, דרום אפריקה, ובנוסף מחזיקה קונסוליית כבוד בלואנדה.
יחסי אנגולה–שווייץ

| יחסי אנגולה–שווייץ |
| --- | --- |
אנגולה: שווייץ


אנגולה: שווייץ
שטח (בקילומטר רבוע)
1,246,700: 41,277
אוכלוסייה
38,173,511: 8,933,409
תמ"ג (במיליוני דולרים)
84,723: 884,940
תמ"ג לנפש (בדולרים)
2,219: 99,060
משטר
דמוקרטיה נשיאותית: רפובליקה קונפדרטיבית

יחסי אנגולה–שווייץ הם היחסים הדיפלומטיים הרשמיים שבין רפובליקת אנגולה לבין הקונפדרציה השווייצרית.
היסטוריה

רפובליקת אנגולה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים בין שתי המדינות הם יחסים ידידותיים אף על פי שהם אינם אינטנסיביים.
מגלי ארצות ומיסיונרים שווייצרים החלו להתעניין באנגולה, שהייתה קולוניה פורטוגלית באותה העת, באמצע המאה התשע עשרה. היחסים הכלכליים שבין שווייץ לאנגולה כוננו לראשונה באופן לא רשמי במהלך שנות החמישים של המאה העשרים, כאשר חברות שווייצריות החלו לפעול בתעשייה ובשיפור התשתיות שבאנגולה. המעורבות השווייצרית באנגולה נותרה לא גדולה עקב סכסוכים פנימיים.
קונסוליה שווייצרית פעלה בלואנדה החל מ-1962 עד 1975, כשאנגולה קיבלה את עצמאותה מפורטוגל. שווייץ הכירה באנגולה בשם "הרפובליקה העממית של אנגולה" ב-18 בפברואר 1976. שגרירות בראשות הממונה על היחסים נפתחה בלואנדה ב-1977.
הקונפליקטים האזוריים ומלחמת האזרחים האנגולית בין 1975 לבין 2002 הובילה את שווייץ לסגור את שגרירותה במדינה ולהחליף אותה במשרד עזרה הומניטרית ב-1996. לאחר הפסקה של שלוש עשרה שנים, השגרירות השווייצרית בלואנדה נפתחה מחדש ביוני 2009. בין 1996 לבין 2007 היה משרד עזרה הומניטרית במדינה על מנת לעזור לאנשים שנפגעו מהקונפליקט הפנימי המזוין במדינה.
היחסים שבין שתי המדינות התקררו לאחר ששווייץ הקפיאה נכסים מאנגולה. ב-ינואר 2005 הם התחממו מחדש לאחר שנחתם הסכם בנושא קרנות הקיימות באנגולה ובשווייץ. בנוסף, תוכנית עזרה הומניטרית של שווייץ החלה לצאת לפועל באנגולה. שיתוף הפעולה שבין שתי המדינות עלה מדרגה לאחר חתימת הסכם נוסף בנושא ב-17 בדצמבר 2012.
נציגויות דיפלומטיות

אנגולה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
שווייץ מיוצגת באנגולה בדרג השגרירות באמצעות שגרירות רשמית שהיא מחזיקה בלואנדה, בירת המדינה.
שווייצרים באנגולה

על פי הלשכה המרכזית השווייצרית לסטטיסטיקה, בסוף שנת 2015 התגוררו באנגולה מאה שלושים ושמונה אזרחים שווייצרים כאשר מחציתם היו תושבי הבירה לואנדה. מלבדם נמצאים באנגולה גם עשרים אנשי עסקים שווייצרים שזהו מקום מושבם הלא רשמי.
יובל שמעוני (קצין)

| --- | --- |

 לידה:  1972 (בן 52 בערך) 
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1991–2020 (כ־29 שנים)
 דרגה:    תת-אלוף
 תפקידים בשירות
 ראש זירת טרור בחטיבת המחקר  קצין המודיעין של פיקוד הצפון  קצין המודיעין הראשי
 פעולות ומבצעים
   המערכה ברצועת הביטחון    מלחמת לבנון השנייה    מבצע צוק איתן
 עיטורים
   אות מצטיין הרמטכ"ל
 תפקידים אזרחיים
 עמית במכון למדיניות נגד טרור, הממונה על הביטחון במערכת הביטחון
 
יובל שמעוני (נולד ב-1972) הוא תת-אלוף במיל', משמש כממונה על הביטחון במערכת הביטחון (מלמ"ב). קודם לכן שירת כקצין מודיעין ראשי.
ביוגרפיה

שמעוני התגייס לצה"ל בשנת 1991, כלוחם בסיירת גולני בתקופת רצועת הביטחון. לאחר פציעה עבר לאגף המודיעין.
ברבות השנים התקדם בסולם הדרגות, ושירת בתפקידי מחקר ושדה מרכזיים, בין היתר כראש ענף לבנון במלחמת לבנון השנייה, כקצין המודיעין של עוצבת הפלדה וכראש זירת הטרור (זיט"ר) בחטיבת המחקר בשנים 2011–2013.
בשנת 2013 מונה לקצין המודיעין של פיקוד הצפון בדרגת אלוף-משנה. בתקופה זו התמודד צה"ל עם פיגועי טרור בגבולות לבנון וסוריה ושמעוני היה בין יוזמי פרויקט "שכנות טובה" ומוביליו. בשנת 2017 הועלה לדרגת תת-אלוף ומונה לקצין המודיעין הראשי.
במהלך שירותו הצבאי זכה שמעוני באות מצטיין הרמטכ"ל (בשנת 2000) ובפרס ראש אגף המודיעין לחשיבה יצירתית לשנת 2007. הצוות הייעודי שהקים לחשיפת המנהרות של חזבאללה בגבולה הצפוני של ישראל זכה בפרס ביטחון ישראל לשנת 2019.
בינואר 2020 פורסם בתוכנית הטלוויזיה "עובדה" תחקיר שטען כי קצין ביחידה 504 התבקש על ידי מפקדים בכירים ביחידה לשלוח סוכן פלסטיני כדי לרכוש באחד הכפרים הפלסטיניים ביהודה ושומרון קופסאות טחינה לשימושו של שמעוני, תוך סיכון מבצעי מיותר. בעקבות הפרשה ננזף שמעוני על ידי הרמטכ"ל, אביב כוכבי.
באוגוסט 2020, בתום קדנציה בת שלוש שנים, סיים שמעוני את תפקידו כקצין המודיעין הראשי והשתחרר מצה"ל. לאחר שחרורו, הצטרף למכון למדיניות נגד טרור במרכז הבינתחומי הרצליה כעמית מחקר.
באוקטובר 2021 מונה לממונה על הביטחון במערכת הביטחון.
שמעוני הוא בעל תואר ראשון בהצטיינות יתרה בלימודי המזרח התיכון ומדעי המדינה מאוניברסיטת בר-אילן, ובעל שני תארים שניים בהצטיינות: האחד במינהל ציבורי (בתוכנית המנהלים) מאוניברסיטת תל אביב, והשני במדעי המדינה (ביטחון ואסטרטגיה) מאוניברסיטת חיפה במסגרת המכללה לביטחון לאומי.
הערות שוליים

↑  יואב זיתון, תא"ל שננזף לאחר שהוברחה עבורו טחינה משכם ימונה לבכיר במשרד הביטחון, באתר ynet, 11 באוגוסט 2021
1 2  Shimoni, Yuval (Brig. Gen. Res.), www.ict.org.il
1 2 3  עמוד ה-LinkedIn של שמעוני
↑  אילנה דיין, ‏חשיפת "עובדה": כך הופעל סוכן מיוחד של אמ"ן כדי להשיג טחינה לקצין מודיעין ראשי, באתר ‏מאקו‏, 2 בינואר 2020
↑  יואב זיתון, פרשת הטחינה ביחידה הסודית: הדחה ומאסר לסא"לים, נזיפה לתא"ל, באתר ynet, 31 בינואר 2020
↑  עמי רוחקס דומבה, ‏למרות הנזיפה של כוכבי: תא"ל (מיל') יובל שמעוני מונה כראש מלמ"ב, באתר "IsraelDefense‏", 11 באוגוסט 2021
יובלים

| --- | --- |
פסל של הפסלת דליה מאירי, תושבת המקום, בכניסה ליובלים
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎190 מטר
תאריך ייסוד: 1982
תנועה מיישבת: התאחדות האיכרים
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 1,100 תושבים
    - שינוי בגודל האוכלוסייה: ‎-0.2% בשנה
 מפת מיקום  מפה דינמית   (למפת הגליל המערבי מוגדלת) יובלים(למפת הגליל המערבי רגילה) יובלים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יובלים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יובלים32°52′44″N 35°16′14″E﻿ / ﻿32.8788165345455°N 35.2704809923007°E﻿ / 32.8788165345455; 35.2704809923007  heמפת היישובים של מועצה אזורית משגב (in English: Misgav Regional Council) באדום - יובלים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.yuvalim.co.il
יוּבַלִּים הוא יישוב קהילתי הנמצא בגליל התחתון, בתחום השיפוט של המועצה האזורית משגב. הוא ממוקם דרומית לעיר כרמיאל וליישוב שורשים, מערבית לעיר סח'נין וצפונית לפארק תעשיות משגב (תרדיון).
בכניסה ליישוב נמצאים פסלים של דליה מאירי, תושבת המקום.
בקצה היישוב נמצאת "גבעת ארבל" על שם ארבל רייך, יליד יובלים שנפל בקרב ברצועת עזה בשנת 2007. מהגבעה - תצפית נוף על האזור ועל יובלים.
ביישוב קיימת תנועת נוער, תנועת הנוער העובד והלומד.
היסטוריה

כשגרעין גילון של עובדי רפא"ל הגיע לגודל של כ-350 משפחות, הוא סגר את ההרשמה ונפתחה הרשמה לגרעין גילון ב' שהקים את יובלים. טקס העלייה על הקרקע התקיים באוקטובר 1982. באותו חודש נסלל כביש הגישה ליישוב. נכון למרץ 2021 מתגוררות בו 340 משפחות. מספר המשפחות המתוכנן הסופי הוא 500.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אהרון דולב, גרעין גילון גדול מדי, מעריב, 6 באפריל 1979
↑  שעיה סגל ומאיר הראובני, שני ישובים חדשים בגליל, מעריב, 6 באוקטובר 1982
↑  אבל יש חדש בגוש שגב, מעריב, 20 באוקטובר 1982
| --- | --- |
בקרת זהויות :  NLI: 987007590411105171 
גבעת ארבל ביובלים
יוהאן גוטפריד קלר

| --- | --- |
 לידה:  15 בדצמבר 1745 Gauernitz, הרפובליקה הפדרלית של גרמניה 
 פטירה:  19 בספטמבר 1801 (בגיל 55) דרזדן 
 ענף מדעי:  אסטרונומיה
 מקום מגורים:  גרמניה
 תרומות עיקריות
 גילוי ערפיליות, צבירי כוכבים וגלקסיות
 
יוהאן גוטפריד קלר (גרמנית: Johann Gottfried Köhler;‏ 15 בדצמבר 1745 - 19 בספטמבר 1801) היה אסטרונום גרמני שידוע בעיקר בשל גילוין של הגלקסיות M59 ו-M60 בשנת 1779 והצביר הפתוח M67.